text: кеңтарлау сарыарқаның оңтүстік-шығыс бөлігіндегі аңғар. балқаш көлінен солтүстікке қарай 40 км жерде, еспе және қарақұдық өзендерінің арнасына жалғасады. оңтүстіктен солтүстікке қарай 90 км-ге созылып жатыр. аңғар табаны өзен шөгінділерінен, құмсаз, гипс, саз, құмайтты жыныстардан құралған. қоңыр, бозғылт қоңыр топырақты жерлерінде жусан, баялыш, көкпек, тобылғы, қараған өседі. жер асты суы (ащы) әр түрлі тереңдікте кездеседі. аңғар күзгі, қысқы, көктемгі жайылым.